open-index/open-wikipedia-markdown huggingface dataset:
மணிஷா குல்யாணி

**மனிஷா குல்யானி**  1985 செப்டம்பர் 14 ஆம் தேதி பிறந்த (Manisha Gulyani) இவர் இந்தியாவைச் சேர்ந்த கதக் நடனக் கலைஞராவார். இவர் இந்திய கலாச்சார உறவுகள் அமைப்பின் கதக் கலைஞரும், வெளிநாடுகளில் உள்ள இந்திய கலாச்சார மையங்களுக்கான அமைப்பின் ஆசிரியரும் மற்றும் கலைஞருமான பண்டிட். கிர்தாரி மகாராஜின் சீடர் ஆவார். இவர் இந்தியாவிலும் வெளிநாட்டிலும் உள்ள பல்வேறு முக்கிய தளங்களில் தனது நிகழ்ச்சிகளை வழங்கியுள்ளார்.

## ஆரம்ப கால வாழ்க்கை
மனிஷா இந்தியாவின் ஜெய்ப்பூரில் பிறந்து வளர்ந்தார். ஜெய்ப்பூர் கதக் கேந்திராவில் இளம் வயதில் தனது பயிற்சியைத் தொடங்கினார். பின்னர் இந்தியாவின் புகழ்பெற்ற பிற நிறுவனங்களிலிருந்தும் கதக்கில் மேம்பட்ட தகுதிகளைப் பெற்றார். மணீஷா குல்யானி  மேலும் 7 வயதிற்குள், தனது நடனப் பயிற்சியைத் தொடங்கினார். குழந்தை பருவத்திலிருந்தே, அவர் கதக் கற்க ஆர்வமாக இருந்தார் மற்றும் வடிவத்தில் நிபுணத்துவம் பெற்றார். ஜெய்ப்பூர் கதக் கேந்திராவில் தனது முதல் நடனப் பள்ளியாக சேர்ந்தார், ஜெய்ப்பூர் கரானாவின் கதக் கற்றார்

## தொழில்
இவர் ஒரு நல்ல கதக் நடனக் கலைஞர் மட்டுமல்ல, மற்ற இந்திய திரைப்பட மற்றும் நாட்டுப்புற நடனங்களான சாரி, கூமர், கல்பெலியா, மன்ட், கெய்ர், கர்பா, தாண்டியா, கிடா, காஷ்மீரி-தூங்ரி, பஹாரி, பெங்காலி, ஒடியா மற்றும் சில பழங்குடியின நடனங்களையும் நடனமாடத் தெரிந்தவர்.

இந்திய பாரம்பரிய இசைத் துறையில் ஆய்வுக் கட்டுரைகளை வழங்கிய இவர் பாரதிய வித்யா பவன் மற்றும் ஜெய்ப்பூர், தில்லி பப்ளிக் பள்ளியின்  நடன பயிற்றுநராக இருந்துள்ளார். இவரது கதக் பாடல்களில் தேசிய மற்றும் சர்வதேச அளவில் பாலியில் நடைபெற்ற ஸ்பிரிட் திருவிழா, வெனிஸில் நடைபெற்ற பட்டுப்பாதைத் திட்டம், சீனாவில் நடைபெற்ற நானிங் சர்வதேசத் திருவிழா, நைஜீரியாவில் நடைபெற்ற ட்ரூஃபெஸ்டா சர்வதேச நடனத் திருவிழா, கலாச்சார ஐரோப்பா, அமெரிக்காவில் நடைபெற்ற ஓமி சர்வதேச கலை மையம் & ஹை பாயிண்ட் பல்கலைக் கழகம் மற்றும் இந்தியாவில் மதிப்பிற்குரிய கதக் மற்றும் இசை விழாக்களும் அடங்கும். ஆண்டுதோறும் ஒழுங்கமைக்கப்பட்ட மதிப்புமிக்க இந்திய செம்மொழி நடன விழாவின் திராக் உத்சவதின் கண்காணிப்பாளராக உள்ளார்.

## தனிப்பட்ட வாழ்க்கை
மனிஷா லோகேஷ் குல்யானி என்பவரை மணந்து கொண்டார். இத்தம்பதியருக்கு ஒரு குழந்தை இருக்கிறது.

## விருதுகள்
மனிஷா தேசிய ஆராய்ச்சி கூட்டாளர் கௌரவம் பெற்றுள்ளார். இந்திய அரசாங்கத்தின் தேசிய உதவித்தொகை இளையோர் மற்றும்  மூத்தவராகப் பெற்றுள்ளார். ஜெய்ப்பூர் கதக் கேந்திராவிடமிருந்து தகுதி உதவித்தொகையும் பெற்றுள்ளார். 2007ஆம் ஆண்டில் அமெரிக்காவின் ஓமி சர்வதேச நடன விருது, 2012ஆம் ஆண்டில் அஜ்மீர் சர்வதேச சூபி விழாவில் வழங்கிய ஐஎஸ்எஃப்ஐ தங்க விருது, 2014 இல் ஜெய்ப்பூரில் கலைகளில் இளைஞர் ஐகான் விருது மற்றும் 2015 ஆம் ஆண்டின் இந்தியாவின் ஃபிக்கி ஃப்ளோ பெண் விருது போன்ற விருதுகள் வழங்கப்பட்டது. டொராண்டோவின் சர்க்யூ டி சோலெயிலின் வரவிருக்கும் தயாரிப்புகளுக்கான கதக் கலைஞராகவும், தகவல் மற்றும் ஒளிபரப்பு அமைச்சகத்தின் தூர்தர்ஷனின் தரப்படுத்தப்பட்ட கலைஞராகவும் உள்ளார். இந்திய அரசின் கலாச்சார அமைச்சகத்தின் கீழ் ஒரு ஆராய்ச்சி கூட்டாளராகவும் இருக்கிறார். தற்போது இவர் ஜெய்ப்பூரில் கதக் பயிற்றுவிப்பாளராகவும், நிகழ்ச்சி நிகழ்த்துபவராகவும் உள்ளார்.

## குறிப்புகள்

## வெளி இணைப்புகள்
* www.manishagulyani.in 

பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1985 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
நந்தினி சங்கர்

**நந்தினி சங்கர்** (Nandini Shankar) இவர் ஓர் இந்திய வயலின் கலைஞராவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார்.  இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என். ராஜம் என்பாரது பேத்தியாவார். இவர் தற்போது மும்பையில் வசிக்கிறார்.

## ஆரம்ப கால வாழ்க்கை
இவர் தனது மூன்று வயதில் தனது இசைப் பயிற்சியைத் தொடங்கினார். மேலும் 8 வயதில் தனது முதல் இசை நிகழ்ச்சியினை பொதுவெளியில்  நிகழ்ச்சியினை நிகழ்த்தினார். இவர் தனது  தனது முதல் முழுமையான நிகழ்ச்சியினை தனது 13 வயதில் வழங்கினார். இவர் "கயாக்கி ஆங்" என்ற வயலின் வாசிப்பவராவார் .

## கல்வி
நந்தினி சங்கர் கல்வியில் சிறந்து விளங்கினார். இவர் வர்த்தகத்தில் பட்டப்படிப்பை முடித்துள்ளார். மேலும் தகுதிவாய்ந்த இந்திய பட்டய கணக்காளர் ஆவார். இசையில் முதுகலையையும் முடித்துள்ளார்.

## தொழில்
இவர் 2016 ஆம் ஆண்டில்  அமெரிக்காவின் நியூயார்க் நகரத்தில் உள்ள மிட் டவுன் மன்ஹாட்டனில் மதிப்புமிக்க கார்னகி அரங்கத்தில்  ஒரு இசை நிகழ்ச்சியினை நிகழ்த்தியுள்ளார். அமெரிக்கா, கனடா, நியூசிலாந்து, இங்கிலாந்து, பிரான்ஸ், ஜெர்மனி, பெல்ஜியம், நெதர்லாந்து, ஹங்கேரி, ஐக்கிய அரபு அமீரகம், வங்காளதேசம், மலேசியா, இலங்கை, இந்தோனேசியா  மற்றும் சிங்கப்பூர் போன்ற நாடுகளில் தனது நிகழ்ச்சிக்காக உலகம் முழுவதும் பயணம் செய்துள்ளார். யூரோபாலியா, சவாய் காந்தர்வா பீம்சென் விழா, யக்சா (திருவிழா), சப்தக் இசை விழா, பஞ்சம் நிஷாத்துக்கான ஆரோகி, ஐடிசி நிறுவனத்தின் சங்கீத ஆராய்ச்சி அமைப்பின் சங்கீத சம்மேளன்ம், மேரு, நெதர்லாந்து   நடிகை, ஹேம மாலினி வழங்கிய ஜெய ஸ்மிருதி, நுண்கலைகள் கோயில், பில்வரா சுர் சங்கம், இந்திய நடிப்புக் கலைக்கான சங்கம், டி.என். கிருஷ்ணன் அறக்கட்டளை, தில்லி சர்வதேச கலை விழா, வங்காள இசை அறக்கட்டளை,  டோவர் லேன் இசை மாநாடு  போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும்  என்ற தொலைக்காட்சியிலும் இவரது இசை ஒளிபரப்பப்பட்டது.. இவர் தனது சகோதரி இராகினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார்.

இவர் கௌசிகி சக்ரவர்த்தியால் உருவாக்கப்பட்ட இந்தியாவின் முதல் அனைத்து பெண் இந்திய பாரம்பரிய இசைக்குழுவான சாகியின் ஒரு பகுதியாவார். உலகெங்கிலும் உள்ள பல்வேறு வகைகளை இணைக்கும் ஒரு இணைவு இசைக்குழுவான 'இன்ஸ்ட்ரிங்ஸ்' இன் ஒரு பகுதியாவார்.

## விருதுகள் & மரியாதை
2007இல் சங்கீதா பண்டிட் லால்மணி மிஸ்ரா கிஷோர் ஆதிதா விருதினைப் பெற்றுள்ளார். இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார்  2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்"   என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.

## விமர்சனங்கள்
"நந்தினி, தனது உள்ளுணர்வு மற்றும் தொழில்நுட்ப உதவியுடன் மிகப்பெரிய செயதிறனை நிகழ்த்திக் காட்டினார்."  இளம் நந்தினி சங்கருக்கு அவரது திறமையைக் காட்ட ஏராளமான வாய்ப்புகள் வழங்கப்பட்டன. மேலும் அவர் அதை மிகச் சிறப்பாகப் பயன்படுத்திக் கொண்டார். பார்வையாளர்களை தனது இசையால் ஈர்க்கக்கூடிய வகையில் ஒழுங்குபடுத்தினார்." என்று இவரது திறன் பாராட்டப்பட்டது. 
## குறிப்புகள்

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய வயலின் கலைஞர்கள்
சங்கீதா சங்கர்

முனைவர் **சங்கீதா சங்கர்** (Sangeeta Shankar) இவர் இந்துஸ்தானி பாரம்பரிய இசையை நிகழ்த்தும் இந்திய வயலின் கலைஞர் ஆவார். இவர் தற்போது மும்பையில் வசிக்கிறார்.

மக்கள் பெரும்பாலும் இவரது இசையை "பாடும் வயலின்" என்று குறிப்பிடுகிறார்கள். இவர் தென்னிந்தியாவைச் சேர்ந்த வயலின் இசைக் கலைஞர்  டி. என். கிருட்டிணனின் உறவினர் ஆவார். மேலும், வயலின் கலைஞர்கள் இராகினி சங்கர் மற்றும் நந்தினி சங்கர் இவரது மகள்கள் ஆவர்.

## கல்வி
சங்கீதா சங்கர் வாரணாசி இந்து பல்கலைக்கழகத்தில் இசையில் பட்டம் பெற்றுள்ளார்.

## பயிற்சி
சங்கீத சங்கர், என்.ராஜம் மற்றும் டி.எஸ்.சுப்பிரமணியன் ஆகியோருக்கு இசைக் குடும்பத்தில் வாரணாசியில் பிறந்தார். சங்கீதா தனது தாயின் பயிற்சியின் கீழ் இந்துஸ்தானி இசையில் மிகச் சிறிய வயதிலேயே தனது பயிற்சியைத் தொடங்கினார்.

## தொழில்
இவர் முதலில் 8 வயதில் ஒரு தொலைக்காட்சி நிகழ்ச்சியின் மூலம் தனது இசை நிகழ்ச்சியைத் தொடங்கினார். இவர் தனது 13 வயதில் தனது தாயுடன் நிகழ்ச்சிகளுக்கு உடன்சென்று அவருடன் இணைந்து இசை நிகழ்ச்சிகளை நிகழ்த்தினார். பின்னர், இவர் தனது 16 வயதில் ஒரு தனி இசை நிகழ்ச்சிகளை வழங்கினார். 1984-85ஆம் ஆண்டில், சங்கீதா சங்கர் வாரணாசியில் 'அபிநவ்' என்றழைக்கப்படும் இளம் இசைக்கலைஞர்களின் விழா ஒன்றையும் ஏற்பாடு செய்திருந்தார். இவர் இந்தியாவின் பல்வேறு மாநிலங்கள் மற்றும் மாகாணங்களில் மட்டுமல்லாமல், உலகெங்கிலும் உள்ள பல நாடுகளிலும் இசை நிகழ்ச்சிகளை நிகழ்த்துகிறார். 'கயாக்கி ஆங்' என்ற ஒருவகை வயலின் வாசிப்பராவார். சங்கீதா உலகம் முழுவதும் மற்றும் இந்தியா முழுவதும் ஏராளமான இடங்களில் இசை நிகழ்ச்சிகளை நிகழ்த்தியுள்ளார். இவர் ஐரோப்பாவின் பல்வேறு நாடுகளில் நிகழ்த்தியுள்ளார். அமெரிக்கா மற்றும் கனடாவில் விரிவாக சுற்றுப்பயணம் செய்துள்ளார். மேலும் உருசியா, ஆலந்து, ஜப்பான், சிங்கப்பூர் போன்ற நாடுகளில் தனது பெயரை நிலை நாட்டினார்.

## பணிகள்
2000 ஆம் ஆண்டில் 'சுவர் சாதனா' என்ற பெயரில் 26 அத்தியாயங்களைக் கொண்ட ஒரு தொலைக்காட்சித் தொடரையும் இவர்  உருவாக்கினார். இந்தத் தொடர் மக்களிடையே இந்திய பாரம்பரிய இசை குறித்த விழிப்புணர்வை ஏற்படுத்துவதற்காக உருவாக்கப்பட்டது. அதன் சிறப்பம்சங்கள் சுவாரஸ்யமான கதை வடிவம் மற்றும் மாதுரி தீட்சித், ஜாவேத் அக்தர், சாகீர் உசைன், பிர்ஜு மகாராஜ், ஜக்ஜித் சிங், நௌசாத், அமோல் பலேகர், பங்கஜ் உதாஸ், யுக்தா முகி, கனக் ரெலே, சுரேஷ் வாட்கர், என். ராஜம், சாதனா சர்கம், சங்கர் மகாதேவன், அனு கபூர், வீணா சகசுரபுதே, போன்ற பல்வேறு முக்கிய பிரபலங்களின் பங்கு இருந்தன.

தற்போது, *லெஜண்டரி லெகஸி பிரமோஷன்ஸ் பிரைவேட் லிமிடெட்* என்ற இசை நிறுவனத்தின் இயக்குநராகவும், மற்றும் நிறுவனராகவும் உள்ளார். இது சிறந்த பாரம்பரிய இசையின் களஞ்சியத்தையும் பிற பிரத்யேக தயாரிப்புகளையும் கொண்டுள்ளது.

## கற்பித்தல் பணி
தற்போது, சர்வதேச *விஸ்லிங் வூட்ஸ்* என்ற நிறுவனத்தின் மூலம் குரல் கலாச்சாரம் மற்றும் இசைப் பயிற்சியினை அளித்தும், வருங்கால திரைப்பட இயக்குநர்களுக்கு கற்பித்தும் வருகிறார். 'மிலாப்' என்ற கல்வித் திட்டத்தில் இவர் பணியாற்றி வருகிறார். இது மதிப்புகள் மற்றும் கலாச்சாரத்தைப் பற்றி குழந்தைகளுக்குக் கற்பிப்பதை நோக்கமாகக் கொண்டுள்ளது. மேலும் மனிதகுலத்தின் மத்தியில் மகிழ்ச்சி, அன்பு மற்றும் அமைதி ஆகியவற்றின் சூழலைக் கற்பிப்பதை நோக்கமாகக் கொண்டுள்ளது.

## குறிப்புகள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்திய வயலின் கலைஞர்கள்
யமகா சிக்னஸ் ரே இசட்

**யமகா சிக்னஸ் ரே இசட்** என்பது யமகா நிறுவனத்தின் குவியுந்து ஆகும். இது 113 சிசி திறனுடைய குவியுந்தாகும்.

## தொழில்நுட்பம் மற்றும் வசதிகள்
* ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும். 
* 15.5 லிட்டர் கொள்ளளவு கொண்ட அமருமிடத்திற்கு அடியில் சேமிப்பகத்தினைக் கொண்டுள்ளது.
* பெட்ரோல் வால்வும் அமருடமிடத்திற்கு அடியில் அமைந்துள்ளது.
* கைப்பேசிகள் சார்ஜர் செய்யும் உபகரணம் தேவைப்பட்டால் இணைத்துக் கொள்ளும் வகையில் வழங்கப்படுகிறது.
* எரிபொருள் அளவு காட்டும் கருவி, வேகம் காட்டும் கருவி ஆகியவை அனலாக் வடிவில் உள்ளன. 

யமகா சிக்னஸ் ரே இசட், யமகா சிக்னஸ் ரே இசட்ஆர், யமகா சிக்னஸ் ரே இசட் ஆர் 125 என மூன்று வகையான மாறுபட்ட குவியுந்துகளை யமகா நிறுவனம் வெளியிட்டுள்ளது.

## நிறங்கள்
* ரீகல் சிகப்பு
* நிலவு வெண்மை (Moon Walk White)
* உண்மையான நீலம் (True Blue)
* நிழலிடா நீலம்(Astral Blue)

## ஆதாரங்கள்


## வெளி இணைப்புகள்

பகுப்பு:யமகா குதியுந்துகள்
என். இராஜம்

**என்.ராஜம்** (N. Rajam) (பிறப்பு: 1938) இவர் இந்துஸ்தானிய பாரம்பரிய இசையை நிகழ்த்தும் இந்திய வயலின் கலைஞராவார். பனாரசு இந்து பல்கலைக்கழகத்தில் இசை பேராசிரியராக இருந்த இவர், இறுதியில் துறைத் தலைவராகவும், பல்கலைக்கழகத்தின் நிகழ்த்துக் கலைகளின் கலை பீடத்தின் தலைவராகவும் ஆனார்.

இந்தியாவின் இசை, நடனம் மற்றும் நாடகத்திற்கான தேசிய அகாதடமியான சங்கீத நாடக அகாதமி, இவருக்கு சங்கீத நாடக அகாதமி கூட்டாளர்  என்ற நடிப்பு கலைகளில் மிக  உயர்ந்த கௌரவம்  வழங்கியது.

## ஆரம்பகால வாழ்க்கை மற்றும் பயிற்சி
என்.ராஜம் 1938 இல் சென்னையில் ஒரு இசைக் குடும்பத்தில் பிறந்தார். இவரின் தந்தை, வித்வான் ஏ. நாராயண ஐயர் கருநாடக இசையின் நன்கு அறியப்பட்டவர். இவரது சகோதரர் டி.என்.கிருட்டிணனும் புகழ் பெற்ற வயலின் கலைஞர் ஆவார். ராஜம் தனது தந்தையின் கீழ் கர்நாடக இசையில் தனது ஆரம்ப பயிற்சியைத் தொடங்கினார். பின்னர், இவர் முசிரி சுப்பிரமணிய ஐயரின் கீழ் பயிற்சியினைத் தொடர்ந்தார். மேலும், பாடகர் ஓம்கார்நாத் தாக்கூரிடமிருந்து இராக வளர்ச்சியைக் கற்றுக்கொண்டார்.

இவருக்கு ஒன்பது வயதாகும்போது, ​கச்சேரிகள் மற்றும் வானொலி நிகழ்ச்சிகளில் இசை நிகழ்ச்சிகளை நிகழ்த்தத் தொடங்கினார். இவருக்கு 13 வயதாக இருந்தபோது பாரத ரத்னா ம. ச. சுப்புலட்சுமி அவர்களுடன் சுற்றுப்பயணம் செல்ல ஒரு வாய்ப்பும் கிடைத்தது. ராஜம் இந்திய அரசிடமிருந்து பத்மசிறீ மற்றும் பத்ம பூசண் என்ற மதிப்புமிக்க பட்டங்களை பெற்றார். ராஜம் மதிப்புமிக்க விருதுகளைப் பெற்றுள்ளார்.

## நிகழ்த்தும் தொழில்
இவரின் தந்தை ஏ.நாராயண ஐயரின் வழிகாட்டுதலின் கீழ், ராஜம் *கயாகி ஆங்* (குரல் நடை) என்பதை உருவாக்கினார். ராஜம் உலகம் முழுவதும் மற்றும் இந்தியா முழுவதும் ஏராளமான இடங்களில் தனது இசை நிகச்சிகளை நிகழ்த்தியுள்ளார். ராஜம் கிட்டத்தட்ட 40 ஆண்டுகளாக பனாரஸ் இந்து பல்கலைக்கழகத்தில் நிகழ்த்து கலை பீடத்தில் இசை பேராசிரியராக இருந்தார். இவர் இப்பல்கலைகழகத்தின் துறைத் தலைவராகவும்,  கல்லூரியின் தலைவராகவும் இருந்துள்ளார்.

முனைவர் என் ராஜம்,புனேவில் 2015 ஆம் ஆண்டில், தனது மகள் சங்கீதா சங்கர் மற்றும் பேத்திகள் ராகினி சங்கர் மற்றும் நந்தினி சங்கர் ஆகியோடுடன் சேர்ந்து 500-க்கும் மேற்பட்ட வலுவான கூட்டத்தில் ஒரு இசை நிகழ்ச்சியினை நிகழ்த்தினார்.

### மாணவர்கள்
இவர் தனது மகள் சங்கீதா சங்கர், இவரது பேத்திகள் ராகினி சங்கர் மற்றும் நந்தினி சங்கர், தனது மருமகள் கலா ராம்நாத், சூப்பர் 30 இன் பிரணவ் குமார் மற்றும் வி. பாலாஜி ஆகியோருக்குப் பயிற்சி அளித்தார்.

## விருதுகள்

1990இல் இவருக்கு சங்கீத நாடக அகாதமி விருது, வழங்கப்பட்டது. 1984ஆம் ஆண்டு இந்திய அரசு இவரது இசைப் பணியைப் பாராட்டி இவருக்கு  பத்மஸ்ரீ விருதினை வழங்கியது. 2004ஆம் ஆண்டு இந்திய அரசு இவரது இசைப் பணியைப் பாராட்டி இவருக்கு  பத்ம பூசண் விருதினை வழங்கியது. 2004இல் புட்டராஜா சன்மானம் பெற்றார். இந்தியாவின் புனேவிலுள்ள கலை மற்றும் இசை அறக்கட்டளை வழங்கிய புனே பண்டிட் விருது இவருக்கு கிடைத்தது. 2012இல் சங்கீத நாடக அகாதமி கூட்டாளர் (அகாதமி ரத்னா) என்ற கௌரவம் வழங்கப்பட்டது. 2018இல் டானா ரிரி விருது வழங்கப்பட்டது.

## மேற்கோள்கள்

## வெளி இணைப்புகள்
*

பகுப்பு:சங்கீத நாடக அகாதமி விருது பெற்றவர்கள்
பகுப்பு:சென்னை இசைக்கலைஞர்கள்
பகுப்பு:வாழும் மக்கள்
பகுப்பு:1938 பிறப்புகள்
பகுப்பு:இந்திய வயலின் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
அலிசன் ஸ்டோக்

**அல்லிசன் ஸ்டோக்**(Allison Stoke) என்பவர் அமெரிக்க தடகள வீராங்கனை ஆவார். இவர் 'தடியூன்றித் தாண்டுதலில்' மிகவும் சிறந்து விளங்குகிவருகிறார்.



பகுப்பு:1989 பிறப்புகள்
பகுப்பு:வாழும் மக்கள்
ஜீ கேரளம்

**ஜீ கேரளம்** என்பது ஜீ என்டர்டெய்ன்மென்ட் மற்றும் எசெல் குழும நிறுவனத்தால் நவம்பர் 26, 2018 அன்று ஆரம்பிக்கப்பட்ட மலையாள மொழி பொழுதுபோக்குத் தொலைக்காட்சி சேவை ஆகும். இது திருவனந்தபுரத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது. இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.

## மேற்கோள்கள்

## வெளி இணைப்புகள்
* Official site
* Zee Keralam on Youtube

பகுப்பு:மலையாள மொழி தொலைக்காட்சி அலைவரிசைகள்
பகுப்பு:திருவனந்தபுரத்தில் உள்ள தொலைக்காட்சி நிலையங்கள்
கேரளம்
பகுப்பு:2018 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ராஜ யோகம் (நூல்)

ராஜயோகம் எனும் நூல் சுவாமி விவேகானந்தர் அமெரிக்காவிலுள்ள நியூயார்க்கில்  நிகழ்த்திய வகுப்புச் சொற்பொழிவுகளின் தொகுப்பு ஆகும்.

இந்நூல் பதஞ்சலியின் யோக நெறிகளை அடிப்படையாகக் கொண்டது.மனம், ஆழ்மனம், உணர்வறு மனம் ஆகியவற்றை பற்றியும்,யோக முறைகள் பற்றியும் விவரிக்கிறது.

இந்த நூல் முதன்முதலாக 1935 - ஆம் ஆண்டில் சென்னையில் உள்ள ஸ்ரீராமகிருஷ்ண மடத்தால்  வெளிடப்பட்டது.
## பொருளடக்கம்
#முன்னுரை
#முதற்படிகள்
#பிராணன்
#சித்துப் பிராணன்
#சித்து பிராணனை கட்டுப்படுத்துதல்
#பிரத்யாகாரமும் தாரணையும்
#தியானமும் சமாதியும்
#ராஜ யோகச் சுருக்கம்

**பதஞ்சலி யோக சூத்திரங்கள்**
#சமாதி பாதம்
#சாதனை பாதம்
#விபூதி பாதம்
#கைவல்ய பாதம்
பிற்சேர்க்கை

## இவற்றையும் காண்க
விவேகானந்தர்

இராமகிருஷ்ணர்

உலகச் சமயங்களின் பாராளுமன்றம்

இராமகிருஷ்ண மடம், சென்னை

கர்ம யோகம் (நூல்)

ஞான யோகம் (நூல்)

## சான்றுகள்
1.ஸ்ரீராமகிருஷ்ணா மடம்,சென்னை

2.வேதாந்தா சொஷைட்டி ஆப் நியூயார்க்

பகுப்பு:1935 தமிழ் நூல்கள்
கௌரி ஜாக்

**கௌரி ஜாக்** (**Gauri Jog),** ஒரு கதக் நடனக் கலைஞர்; நடன இயக்குநர் மற்றும் சிகாகோவைச் சேர்ந்த ஆராய்ச்சி அறிஞர் ஆவார். இவர் கதக் நடனத்தை பயின்று வருகிறார். மேலும் லக்னோ மற்றும் ஜெய்ப்பூர் கரானாவின் நிபுணத்துவம் பெற்ற நடனக் கலைஞராக  கருதப்படுகிறார். இவர், 1999 முதல் *இந்தியன் டான்ஸ் ஸ்கூல்* என்கிற நடனப்பள்ளியை நடத்தி வருகிறார்.

## ஆரம்பகால வாழ்க்கை மற்றும் பின்னணி
கௌரி  ஜாக் 1970 இல் நாக்பூரில் பிறந்தார்.  மேலும் லக்னோ கரானாவின் குரு மதன் பாண்டேவிடம் இருந்து தீவிரமான, பயிற்சியைப் பெற்றார்.  இவரது குரு, தாள அடிச்சுவடுகளையும் அதன் வரிசைமாற்றங்களையும் வலியுறுத்தினார். அபிநயம் கலைக்கு பெயர் பெற்ற ஜெய்ப்பூர் கரானாவின் லலிதா ஹர்தாஸிடமிருந்து கதக் நடனத்தையும் பயின்றார். மும்பையைச் சேர்ந்த மதுரிதா சாரங்கிடமிருந்தும் கற்றுக் கொண்டார்.

இவர் தனது 5வது வயதில் நடனப் பயிற்சியைத் தொடங்கினார், மேலும் 7 வயதாக இருந்தபோது தனது முதல் அரங்கேற்றத்தைச்  செய்தார்.  கௌரி ஜாக், நாக்பூர் பல்கலைக்கழகத்தில் அறிவியல் துறையில் உள்ள  ஊட்டச்சத்து மற்றும் கல்வியில் பிரிவில் முதுகலைப் பட்டம் பெற்றார். பண்டிட் பிர்ஜு மகாராஜ் உட்பட இந்தியாவைச் சேர்ந்த பிரபல கதக் குருக்களின் ஏராளமான பட்டறைகளில் கலந்து கொண்டார். இவர் லக்னோ மற்றும் கதக்கின் ஜெய்ப்பூர் கரானா ஆகியவற்றின் கலவையைப் பயிற்சி செய்கிறார்.
 
இவரது, திறமை, நல்ல கல்வி பின்னணி மற்றும் கற்பிப்பதில் ஆர்வம் ஆகியவை வெற்றிகரமான நடன கலைஞராகவும், நடன இயக்குனராகவும், நடனப் பள்ளியின் இயக்குநராகவும் இருக்க உதவியது என்று குறிப்பிட்டுள்ளார்.

## நடனப்பள்ளி
கதக் நடனம் மூலம் உடல் ஆரோக்கியத்தை மேம்படுத்துவதற்கும், இந்தியாவின் வளமான கலாச்சார பாரம்பரியத்தை கற்றுக்கொள்வதற்கும் இ.ஐ.என் 26-3110772 உடன் ஐ.ஆர்.எஸ் பிரிவு 501 (3) (சி) இன் கீழ் கௌரி ஜாக் உருவாக்கிய ஒரு தொண்டு நிறுவனம் *இந்தியன் டான்ஸ் ஸ்கூல்* என அழைக்கப்படும் நடனப்பள்ளி ஆகும். இது, 1999இல், தொடங்கப்பட்டது. இங்கு, ஆயிரத்துக்கும் மேற்பட்ட மாணவர்களுக்கு அடிப்படை நடன பயிற்சி, இந்திய நாட்டுப்புற நடனம், கதக், பரதநாட்டியம் மற்றும் குச்சுபுடி போன்றவற்றில் பயிற்சி அளித்துள்ளது. தேவைப்படும் மாணவர்களுக்கு இப்பள்ளி இலவச கதக் நடனக் கல்வியை வழங்குகிறது.  மேலும், இப்பள்ளி ஆன்லைன் கதக் கல்வியையும் வழங்குகிறது. 1999 முதல் கௌரி ஜாக்  மற்றும் அவரது குழுவினர் வட அமெரிக்கா மற்றும் இந்தியாவில் 325 க்கும் மேற்பட்ட நடன நிகழ்ச்சிகளை நிகழ்த்தியுள்ளனர்.

## படைப்புகள்
இவரது படைப்புகளில் கிருஷ்ணா லீலா, சகுந்தலா, ஜான்சி கி ராணி, கதக் யாத்திரை, கிழக்கும், மேற்கும்  சந்திக்கிறது,  தீ - உமிழும் கதை போன்றவை குறிப்பிடத்தகுந்தவை ஆகும்.  கதக் நடனத்தில் உள்ள தொழில்நுட்ப கூறுகள் மூலம் பாரம்பரியமான "கதை சொல்லும் கலை" யை இவர் உயிர்ப்பிக்கிறார். சில பாலிவுட்  நடன அசைவுகள் மற்றும் யோகாவை கதக்கில் இணைப்பதற்கான அவரது தனித்துவமான அணுகுமுறையின் காரணமாக, குறிப்பாக இளைய தலைமுறையினரிடையே இவர் மிகவும் பிரபலமாக உள்ளார்.  அதே நேரத்தில் பாரம்பரியத்தின் எல்லைகளை கடக்காமல் பார்த்துக்கொள்கிறார். கதக் நடனத்தை,  ஃபிளமெங்கோ, பரதநாட்டியம், ஒடிஸி, மெக்ஸிகன் மற்றும் அமெரிக்கன் பாலே ஆகியவற்றுடன் இணைக்கும் அவரது சோதனைகள் பல பாராட்டுகளைப் பெற்றுள்ளன.

## குறிப்புகள்

## அதிகாரப்பூர்வ வலைத்தளம்
Gauri Jog

பகுப்பு:வாழும் மக்கள்
பகுப்பு:கதக் நடனக் கலைஞர்கள்
பகுப்பு:1970 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
ஐஸ்வர்யா வித்யா ரகுநாத்

**ஐஸ்வர்யா வித்யா ரகுநாத்** (Aishwarya Vidhya Raghunath)  இவர் ஓர் கர்நாடக இசை பாடகர் ஆவார். இவர் இந்தியாவில் முன்னணி மற்றும் பிரபலமான இளம் இசை இசைக்கலைஞர்களில் ஒருவர் ஆவார். இசைக் கலைஞர்களின் குடும்பத்தைச் சேர்ந்த ஐஸ்வர்யா தனது மூன்று வயதில் இசை உலகில் அடியெடுத்து வைத்தார். இவர் அகில இந்திய வானொலி மற்றும் தூர்தர்ஷனின் "ஏ" தர கலைஞர் ஆவார்.  2008-2010 ஆண்டுகளுக்கு இடையில் ஐஸ்வர்யாவுக்கு இந்திய அரசின்  கலாச்சார அமைச்சகம் சார்பில் உதவித்தொகை வழங்கப்பட்டது. ஐஸ்வர்யா எழுதுவதில் மிகுந்த ஆர்வம் காட்டியதன் மூலம், கட்டுரைகளையும் எழுதி வெவ்வேறு பத்திரிகைகளில் பங்களித்துள்ளார்.

## இசை வாழ்க்கை
ஐஸ்வர்யாவின் முதல் முழு கச்சேரி இவரது பதிமூன்று வயதில் இருந்தது. அப்போதிருந்து, இவர் இந்தியாவிலும் வெளிநாட்டிலும் பரவலாகப் பயணம் செய்து தனது இசையைக் கேட்போரை கவர்ந்தார். இவரது குறிப்பிடத்தக்க நிகழ்ச்சிகளில் தி மெட்ராஸ் மியூசிக் அகாடமி, சண்முகானந்தா சபா (மும்பை), தி கிளீவ்லேண்ட் தியாகராஜ உத்சவம் (அமெரிக்கா), நாரத காணசபா (சென்னை), கிருஷ்ணா காண சபா (சென்னை), பாரதி கலா மன்றம் (டொராண்டோ), சென்பாகா விநாயகர் கோயில் (சிங்கப்பூர்), பெங்களூர் கயானா சமாஜம், போன்ற ஒரு சில குறிப்பிட்ட இடங்களில் இருந்தன. பல தேசிய மற்றும் சர்வதேச கல்வி மன்றங்கள் உட்பட பல்வேறு பார்வையாளர்களுக்கு ஐஸ்வர்யா கர்நாடக இசையை வழங்கியுள்ளார்.

ஐஸ்வர்யா, இன்று, சங்கீதா கலாச்சார்யா திருமதி (லேட்) - சீதாலட்சுமி வெங்கடேசன்  பத்ம பூசண் சிறீ பி. எஸ். நாரயணசுவாமி, சங்கீத கலாசாகரம் திருமதி வேகவாகினி விசயராகவன் போன்ற இசை பிரபலங்களின் சீடர் என்ற பெருமையைப் பெற்றுள்ளார்.  செம்மங்குடி பாணி மற்றும் வீணை தனம்மாள் பாணியை நிலைநிறுத்துபவராக இருக்கிறார்.

ஐஸ்வர்யாவின் பாணி பாரம்பரியம் மற்றும் தன்னிச்சையின் கலவையாகும். இது நேர்த்தியின் தொடுதலுடன் கூடியுள்ளது. அதன் தூய்மை, தெளிவு மற்றும் அதன் வேண்டுகோளுக்கு பெயர் பெற்றுள்ளது. இவரது அதிர்வு மற்றும் மெல்லிய குரல் எப்போதும் பார்வையாளர்களை கவர்ந்துள்ளது. இவரது இசை நிகழ்ச்சிகள் அழகியல் நேர்த்தி மற்றும் மையப்படுத்தப்பட்ட அணுகுமுறையால் குறிக்கப்படுகின்றன.

## ஓவியர்
ஐஸ்வர்யா ஒரு திறமையான ஓவியக் கலைஞர்; இவர் எண்ணெய் ஓவியம், அக்ரிலிக் ஓவியம், நீர் வண்ணங்கள் மற்றும் கரி வரைபடங்களில் தேர்ச்சி பெற்றவர். ஏப்ரல் 2017 இல், ஐஸ்வர்யாவின் ஓவியமானது ஆகான்சாவில் நடந்த கர்நாடக சித்ரகலா பரிசத் கண்காட்சியின் மூலம் அங்கீகரிக்கப்பட்டது. கலை மற்றும் ஓவியம் ஆகியவற்றில் கணிசமான ஆர்வத்துடன் பல்வேறு துறைகளில் இருந்து தேர்ந்தெடுக்கப்பட்ட 50 உழைக்கும் பெண்களில் இவர் ஒருவராக இருக்கிறார்.
## கல்வி
ஐஸ்வர்யா பெங்களூரில் உள்ள பி.இ.எஸ் தொழில்நுட்ப நிறுவனத்தில் உயிரித் தொழில்நுட்பவியலில் இளங்கலைப் பொறியியல் பட்டம் பெற்றுள்ளார். இவர் உயிரித் தொழில்நுட்பவியல் துறையில் நிர்வாகியாக பணியாற்றினார். ஒரு நேர்காணலில், "நான் உயிரித் தொழில்நுட்பவியல் நேசிக்கும்போது, இசை உண்மையில் எனது அழைப்பு என்பதை உணர்ந்தேன், சரியான நேரத்தையும் சக்தியையும் அதில் முதலீடு செய்யாவிட்டால் நான் அநீதி இசைக்கு இழைப்பேன் என்று உணர்ந்தேன். இசை, மற்ற தொழில்களைப் போலவே, ஒரு முழுநேர வேலையாகும், மேலும் இது ஒரு கலை நிகழ்ச்சியாக நிறைய சிந்தனையும் மனமும் தேவைப்படுகிறது " என்றார்.

## குறிப்புகள்

## வெளி இணைப்புகள்
*Interview at KnowYourStar.com 

பகுப்பு:வாழும் மக்கள்
பகுப்பு:கருநாடக இசைப் பாடகர்கள்
ஜீ தெலுங்கு

**ஜீ தெலுங்கு** என்பது ஜீ என்டர்டெய்ன்மென்ட் நிறுவனத்தால் மே 18,  2005 அன்று ஆரம்பிக்கப்பட்ட தெலுங்கு மொழித் தொலைக்காட்சி சேவை ஆகும். இது ஜீ என்டர்டெய்ன்மென்ட் மற்றும் எசெல் குழு நிறுவனங்களுக்கு சொந்தமானதாகும். இது ஹைதராபாத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது.

இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.

## மேற்கோள்கள்
thumb|250px|2017-2025

## வெளி இணைப்புகள்
*Official site 
*Zee Telugu on Zee5

பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:ஐதராபாத்தில் உள்ள தொலைக்காட்சி நிலையங்கள்
தெலுங்கு
பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தெலுங்கு
ஞான யோகம் (நூல்)

பகுப்பு:1985 தமிழ் நூல்கள்
ஞான யோகம் எனும் நூல் சுவாமி விவேகானந்தர் லண்டன், நியூயார்க், ப்ரூக்ளின் முதலிய இடங்களில் ஆற்றிய சொற்பொழிவுகள் மற்றும் 1895 ஆம் ஆண்டு அமெரிக்காவிலுள்ள ஆயிரம் தீவுப் பூங்காவில் அவர் இயற்றிய 'சன்னியாசி கீதம்' என்ற கவிதை இவற்றின் தொகுப்பாகும்.

இந்த நூல் தமிழில் முதன் முதலாக 1985 -ஆம் ஆண்டு சென்னையில் உள்ள ஸ்ரீராமகிருஷ்ணா மடம் வெளியிட்டது.

இந்த நூல் ஞானயோகத்தின் சிறப்பை, அதன் தேவையை, அதன் படிகளை, அனுபவங்களை, செயல்முறை பகுதிகளை விளக்குகிறது.
## பொருளடக்கம்
#மதத்தின் தேவை
#மனிதனின் உண்மை இயல்பு
#மாயையும் பொய்த் தோற்றமும்
#மாயையும் கடவுள் தத்துவத்தின் வளர்ச்சியும்
#மாயையும் சுதந்திரமும்
#பரம்பொருளும் பிரபஞ்சமும்
#எங்கும் இறைவன்
#ஆன்ம அனுபூதி
#பன்மையில் ஒருமை
#ஆன்ம சுதந்திரம்
#பிரபஞ்சம்:பேரண்டம்
#பிரபஞ்சம்:சிற்றண்டம்
#மரணமிலாப் பெருநிலை
#ஆன்மா
#ஆன்மா: அதன் தளையும் முக்தியும்
#உண்மையான மனிதனும் தோன்றும் மனிதனும்
#சன்னியாசி கீதம்

## இவற்றையும் காண்க
விவேகானந்தர்

இராமகிருஷ்ணர்

உலகச் சமயங்களின் பாராளுமன்றம்

இராமகிருஷ்ண மடம், சென்னை

கர்ம யோகம் (நூல்)

ராஜ யோகம் (நூல்)

## சான்றுகள்

1.சுவாமி விவேகானந்தரின் சிக்காக்கோ உரை

2.இராமகிருஷ்னா மிஷன் புத்தக நிலையம்

3.1893, சிகாகோ, உலக மதங்களின் நாடாளுமன்றத்தில் சுவாமி விவேகானந்தரின் உரைகள்
வாணி சதீஷ்

**வாணி சதீஷ்** (Vani Sateesh) இவர் இந்தியாவைச் சேர்ந்த ஓர் கர்நாடக பாடகர் ஆவார்.

## பரம்பரை
வாணி சதீஷ் தென்னிந்திய மாநிலமான கர்நாடகாவின் பெங்களூரில் பிறந்தார். இவர் பல தலைமுறைகளாகத் தொடரும் கர்நாடக இசைக்கலைஞர்களின் குடும்பத்தைச் சேர்ந்தவர். இவரது பெரிய தாத்தா முண்டரிகி நரசிம்மச்சார் (1855-1940) கர்நாடகாவின் முக்கிய ஹரிதாசருமான விஜய தாசருவின் ஹரிதாச பரம்பரையைச் சேர்ந்தவர் ஆவார். இவரது தாத்தா முண்டரிகி ராகவேந்திரச்சாரும் (1896-1944) ஒரு இசைக்கலைஞராக இருந்தார். மேலும் இசையின் பல துறைகளிலும் தேர்ச்சி பெற்றவராவார். சென்னையில் உள்ள இராணி மேரிக் கல்லூரியில் (பேராசிரியர் பி. சம்பமூர்த்தியின் சமகாலத்தவர்) இசை பேராசிரியராக இருந்தார். இவரின் தந்தை சங்கீத ரத்னா ( பெங்களூர் கயானா சமாஜம் விருது பெற்றவர்) பெல்லாரி. எம். வெங்கடேசாச்சார் ஒரு கர்நாடக பாரம்பரிய பாடகர் ஆவார். இவரது மாமா பெல்லாரி எம். சேசகிரி ஆச்சார் ஒரு வாகேயகரர் (பாடல் மற்றும் இசையமைப்பாளர்) ஆவார். இவரது மாமாவும் தந்தையும் 'பெல்லாரி சகோதரர்கள்' என்று அழைக்கப்பட்டனர். 1950கள் மற்றும் 1960களில் இந்தியாவின் பெரும்பாலான பகுதிகளில் இசை நிகழ்ச்சிகளை நிகழ்த்தினர். 'விசேச பரம்பரை' என்று பிரபலமாக அறியப்பட்ட ஐந்து தலைமுறைகளின் சமீபத்திய பரம்பரை 130 ஆண்டுகளுக்கும் மேலாக பரவியுள்ளது. ஒவ்வொரு தலைமுறையும் கர்நாடகாவின் பல தொலைதூர பகுதிகளில் கற்பித்தல், நிகழ்த்துதல், இசையமைத்தல் மற்றும் நுண்கலை அறிவைப் பரப்புவதில் தீவிரமாக ஈடுபட்டுள்ளது. இந்த குடும்பத்துடன் ஆயிரக்கணக்கான மாணவர்கள் தொடர்பு கொண்டுள்ளனர். அவர்களில் பலர் தங்களது சொந்த வழியில் நுண்கலைகளின் சேவையில் தங்களை ஈடுபடுத்திக் கொண்டுள்ளனர்.

## இசை பயிற்சி
வாணி சதீஷின் ஆரம்ப பயிற்சி அவரது மாமா பெல்லாரி எம். சேசகிரி ஆச்சாரின் பயிற்சியின் கீழ் இருந்தது. பின்னர் இவர் தனது தந்தை பெல்லாரி எம்.வெங்கடேசாச்சாரிடமிருந்தும் பின்னர் தனது சகோதரர் பெல்லாரி எம். ராகவேந்திராவிடமிருந்தும் கற்றுக்கொண்டார். இவர் தற்போது சங்கீத கலாநிதி செம்மங்குடி சீனிவாச ஐயரின்  நேரடி சீடரான பத்ம பூசண்  சிறீ பி.எஸ்.நாராயணசாமியின் கீழ் உள்ளார்.

வாணி சிறு வயதிலேயே தனது நிகழ்ச்சியைத் தொடங்கினார். இவரது முதல் இசை நிகழ்ச்சி 10 வயதில் இருந்தது; அதன் பின்னர் இவர் இந்தியாவிலும் வெளிநாட்டிலும் புகழ்பெற்ற சபைகளில் ஏராளமான இசை நிகழ்ச்சிகளை வழங்கினார். ஒரு கலைஞராக, இவர் நிகழ்ச்சிகள், மேடை இருப்பு, உடன் வரும் கலைஞர்களுடன் நல்லுறவை உருவாக்குதல் மற்றும் பார்வையாளர்களுடன் இணைத்தல் உள்ளிட்ட அனைத்து அம்சங்களிலும் கவனம் செலுத்துகிறார். இவரது முந்தைய நாட்களில், வர் ஏராளமான தாள வாத்ய இசை நிகழ்ச்சிகளை வழங்கினார். அறியப்பட்ட இந்துஸ்தானி  இசைக்கலைஞர்களுடன் பல ஜுகல்பந்திகளையும் இவர் நிகழ்த்தியுள்ளார். வாணி சதீஷ் அகில இந்திய வானொலியின்  ஒரு "ஏ" தர கலைஞர் மற்றும் ஒரு "பி ஹை" வரிசைப்படுத்தப்பட்ட இசையமைப்பாளர் ஆவார் . மைசூர் பல்கலைக்கழகத்தில் இசையில் தனது  முதுகலையை முடித்த இவர், இளம் கலைஞர்களுக்கான இந்திய அரசு உதவித்தொகையும் பெற்றுள்ளார்.

## இசை நடை
வாணி சதீஷின் பாடும் பாணி பாரம்பரிய கர்நாடக இசையால் பக்தி ரசத்திற்கு முக்கியத்துவம் அளிக்கிறது. இவரது நடிப்பை விமர்சகர்கள் 'லைவ்லி அண்ட் இன்ஸ்பைரிங்' என்று மதிப்பாய்வு செய்துள்ளனர்; 'பாவம் மற்றும் கம்பீரத்தால் நிரப்பப்பட்டது'; 'கான ராகத்திலிருந்து இலகுவான காட்சிக்கு உடனடியாக மாற்றும் திறன்'; 'இசை சிரமமின்றி, குறைபாடற்ற முறையில் வழங்கப்பட்டது'; 'சுருதி சுத்தம்' போன்றவை.
## குறிப்புகள்

## வெளி இணைப்புகள்
*Official website 

பகுப்பு:வாழும் மக்கள்
பகுப்பு:கருநாடக இசைப் பாடகர்கள்
சொப்பன சுந்தரி (நடனக்கலைஞர்)

**சொப்பன சுந்தரி**  இந்திய நடன கலைஞர் ஆவார்.குச்சிப்புடி மற்றும் பரதநாட்டியக்  கலைஞரான இவர் ஒரு நடன அமைப்பாளரும் மற்றும்  பாடகரும் ஆவார்.

## விருதுகள்
இவருக்கு 2003 ஆம் ஆண்டு இந்திய அரசின் பத்ம பூஷன் விருது வழங்கப்பட்டது, அத்துடன் இலக்கிய கலைச்சபை மற்றும் சங்கீத நாடக அகாதமி விருதும் பெற்றுள்ளார். ஜென்மபூமி மேரி பியாரி என்ற அவரது ,இசைத்தொகுப்பு நல்ல வரவேற்பைப் பெற்றது. *குச்சிப்புடி நடன உலகம்* (*The World of Koochipoodi Dance) மற்றும்  பாரம்பரிய நடனத்தின் வேர்களைத் தேடி*  போன்ற  புத்தகங்களை அவர் எழுதியுள்ளார். இவர் தில்லியில் அமைந்துள்ள குச்சிப்புடி நடன மையத்தின் நிறுவனர் ஆவார். பல இளந்தலைமுறை குச்சிப்புடி நடனக்கலைஞர்களுக்கு பயிற்சியளிக்கும் குருவாகவும் இருந்துள்ளார்.

## வாழ்க்கை
சென்னையில் பிறந்த இவர் ஆந்திர பிரதேசம் மற்றும் தில்லியில் வாழ்கிறார். அன்சு பிரகாஷ் என்பவர் இவரின் கணவர் ஆவார்.

## எழுதிய புத்தகங்கள்

* *விலாசினி நாட்டியம்: தெலுங்கு கோயில்களில் பரதம் மற்றும் அரங்க, நடன கலைஞர்கள் (Bharatam of Telugu temple and court dancers)* சொப்பனசுந்தரி, 2010. .

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:குச்சிப்புடி நடனக் கலைஞர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பக்தி யோகம் (நூல்)

பகுப்பு:தமிழ் நூல்கள்பக்தி யோகம் என்ற நூல் சுவாமி விவேகானந்தர், சென்னையிலிருந்து வெளிவந்த 'பிரம்மவாதின்' என்ற பத்திரிக்கைக்கு எழுதிய கட்டுரைகள் ஆகும்.மேலும் நியூயார்க்கில் அவர் நிகழ்த்திய உயர்நிலை வகுப்புச் சொற்பொழிவுகள் ஆகும்.

இந்நூலில் ஆரம்பநிலை பக்தி, உயர்நிலை பக்தி என்ற இரண்டின் பல்வேறு பரிமாணங்களை பற்றி ஆராயப்பட்டுள்ளது. ஆங்கிலத்தில் பக்தியோகம் என்ற பெயரில் வெளிவந்த இந்த நூல் தமிழில் 1920 - ஆம் ஆண்டுகளில் சென்னையில் உள்ள ஸ்ரீராமகிருஷ்ண மடம் வெளியிட்டது. 60க்கும் மேற்பட்ட மறுபதிப்புகளை கண்டது.
## பொருளடக்கம்
**பக்தி யோகம்**
#பக்தியின் இலக்கணம்
#கடவுள் தத்துவம்
#ஆன்மீக அனுபூதியே பக்தி யோகத்தின் குறிக்கோள்
#குருவின் தேவை
#குரு மற்றும் சீடருக்கான தகுதிகள் 
#அருட்குருவும் அவதாரமும்
#மந்திரம் ஓம்- சொல்லும் பொருளும்
#உருவ வழிபாடு
#இஷ்ட நிஷ்டை
#வழிமுறைகள்

**பராபக்தி**
#ஆரம்ப நிலை தியாகம்
#அன்பிலிருந்து எழுவது பக்தனின் தியாகம்
#பக்தியோகத்தின் எளிமையும் ரகசியமும்
#பத்திவெளிப்படும் வழிகள்
#உலகம் தழுவிய அன்பும் சரணாகதியும்
#உண்மையான பக்தனுக்கு உயர்ஞானமும் உயர்பக்தியும் ஓன்றே
#பத்தி- முக்கோணம்
#அன்புக் கடவுளுக்குச் சான்று அந்த அன்புக் கடவுளே
#பக்தியை மனித உறவுகளில் காணல்
#நிறைவுரை

## சான்றுகள்
1.ஸ்ரீராமகிருஷ்ணா மடம்,சென்னை

2.வேதாந்தா சொஷைட்டி ஆப் நியூயார்க்

3.பிரம்மவாதின் ஆங்கிலப் பத்திரிகை

## இவற்றையும் காண்க
விவேகானந்தர்

இராமகிருஷ்ணர்

ஞான யோகம் (நூல்)

ராஜ யோகம் (நூல்)

கர்ம யோகம் (நூல்)

உலகச் சமயங்களின் பாராளுமன்றம்

இராமகிருஷ்ண மடம், சென்னை
## மேற்கோள்கள்
கிளாத் லெவி-ஸ்ட்ராஸ்

**கிளாத் லெவி-ஸ்ட்ராஸ்** ( Claude Lévi-Strauss, 28 நவம்பர் 1908 - 30 அக்டோபர் 2009)    என்பவர் பெல்ஜியத்தில் பிறந்த பிரெஞ்சு மானுடவியலாளர் மற்றும் இனவியலாளர் ஆவார். இவர் கட்டமைப்பியம் மற்றும் அமைப்பியல்  மானுடவியல் கோட்பாட்டின் வளர்ச்சியில் முக்கிய இடத்தை வகித்தார். அவர் 1959 மற்றும் 1982 க்கு இடையில் பாரீசில் உள்ள கொலேஜ் டி பிரான்சில் கல்வி நிலையத்தில் சமூக மானுடவியல் துறைத் தலைவராக இருந்தார். மேலும் 1973 ஆம் ஆண்டில் பிரான்சிய அகாதமியின்  உறுப்பினராகத் தேர்ந்தெடுக்கப்பட்டார். இவர் உலகெங்கிலும் உள்ள பல்கலைக்கழகங்கள் மற்றும் நிறுவனங்களிலிருந்து ஏராளமான கௌரவங்களைப் பெற்றார். மேலும் இவர் ஜேம்ஸ் ஜார்ஜ் ஃப்ரேசர் மற்றும் பிராண்ஸ் போவாஸ் ஆகியோருடன்  "நவீன மானுடவியலின் தந்தை" என்று அழைக்கப்படுகிறார்.

"காட்டுமிராண்டி"யின் மனம் "நாகரிக" மனதைப் போன்ற கட்டமைப்புகளைக் கொண்டிருப்பதாகவும், மனித குணாதிசயங்கள் எல்லா இடங்களிலும் ஒரே மாதிரியாக இருப்பதாகவும் லெவி-ஸ்ட்ராஸ் வாதிட்டார். இந்த அவதானிப்புகள் இவரது புகழ்பெற்ற புத்தகமான *ட்ரிஸ் ட்ராபிக்* புகழின் உச்சத்தை அடைந்தது. இது கட்டமைப்பியல் சிந்தனைப் பள்ளியில் மைய நபர்களில் ஒருவராக இவரை நிலையை நிலைநாட்டியது. அத்துடன் சமூகவியலுடன், இவரது கருத்துக்கள் மெய்யியல் உட்பட மனிதக்கலையியல் பல துறைகளில் சென்றடைந்தன.

## குறிப்புகள்

பகுப்பு:யூத அறிவியலாளர்கள்
பகுப்பு:2009 இறப்புகள்
பகுப்பு:1908 பிறப்புகள்
பகுப்பு:மானிடவியலாளர்கள்
நம்ருதா ராய்

**நம்ருதா ராய்** (Namrrta Raai) இவர் ஓர் இந்திய பாரம்பரிய கதக் நடனக் கலைஞரும் மற்றும் நடன இயக்குனருமாவார். இவர் மறைந்த டாக்டர் மதுகர் ஆனந்த்  மற்றும் பண்டிட் உதய் மஜும்தார் ஆகியோரின் சீடராவார்.

## ஆரம்பகால வாழ்க்கை மற்றும் பின்னணி
தேராதூனில் பிறந்த நம்ருதா, குரு-சிஷ்யை பராம்பரை எனப்படும் அறிவைப் பெறும் வேத முறைமையில், இலக்னோ கரானாவைச் சேர்ந்த மறைந்த முனைவர் மதுக்கர் ஆனந்தின் கீழ், மிகச் சிறிய வயதிலேயே கதக்கில் பயிற்சியைப் பெறத் தொடங்கினார்.

தேராதூனில் உள்ள தயானந்த ஆங்கிலோ வேதாந்தக் கல்லூரியில் அறிவியல் பட்டதாரியானார். லக்னோவின் பட்கண்டே இசை நிறுவனத்தில் கதக்கில் இளங்கலை பட்டம் பெற்றார். அங்கு 1998-2001 வரை உதவித் தொகையும் பெற்றார்.  பின்னர், மத்திய பிரதேசத்தின் கைராகர், இந்திரா கலா சங்கீதப் பல்கலைக்கழகத்தில் லக்னோ கரானா வடிவத்தில் பத்ம விபூசண் பண்டிட். பிர்ஜு மகாராஜின் கீழ் முதுகலை பட்டமும் பெற்றார். 2008 ஆம் ஆண்டில், இந்திய இசை வல்லுநர் மற்றும் சித்தார் வாசிப்பாளருமான பி. எம். ரவிசங்கரின் மூத்த சீடரான கைம்முரசு இணை மேதை பி. டி. உதய் மஜும்தாரின் கீழ் இந்திய தாளங்களின் சிக்கலைக் கற்றுக் கொள்ளத் தொடங்கினார்.

2009 ஆம் ஆண்டில் இந்திய அரசின் மனிதவள மேம்பாட்டு அமைச்சகத்திடமிருந்து தேசிய உதவித்தொகை பெற்றார். நம்ருதாவுக்கு இளைஞர்களிடையே இந்திய செம்மொழி இசை மற்றும் கலாச்சாரத்தை மேம்படுத்துவதற்கான சங்கத்திடமிருந்தும்  உதவித்தொகை பெற்றுள்ளார். 2009 ஆம் ஆண்டில் உலக புகழ்பெற்ற கதக் மேத பண்டிட். பிர்ஜு மகாராஜிடமிருந்து கற்றுக்கொள்ள வாய்ப்பினை பெற்றார்.

## தொழில்
நம்ருதா இந்திய கலாச்சார உறவுகள் அமைப்பின் ஒரு தேர்ந்தெடுக்கப்பட்ட  கலைஞர் ஆவார். இந்தியாவின் கலாச்சார அமைச்சகம் மற்றும் தகவல் மற்றும் ஒளிபரப்பு அமைச்சகத்தின் (இந்தியா) இந்திய தேசிய தொலைக்காட்சியான தூர்தர்ஷன்  ஆகியவற்றிலும் தேர்ந்தெடுக்கப்பட்ட கலைஞர் ஆவார். சுவிட்சர்லாந்தில் நடைபெற்ற அஸ்கோனா, சர்வதேச நடன விழா , புது தில்லி, ரவிசங்கர் மையம்  (94 வது பிறந்த நாள்) போன்ற உலகெங்கிலும் உள்ள மதிப்புமிக்க விழாக்களில் இவர் தனது நடன நிகழ்ச்சிகளை நிகழ்த்தியுள்ளார்.

## நிகழ்ச்சிகள்
குஜராத், மோதேரா நடன விழா, தென்-அமெரிக்கா, தேசிய தீபாவளிக் கொண்டாட்டம் , சுவிட்சர்லாந்தின் கலாச்சாரத் திருவிழா, உஸ்தாத் ஷாஃப்கத் அலிகானுடன் சுஃபியானா கதக், சுவிட்சர்லாந்தின் பாசல் பல்கலைக்கழக 550 ஆண்டு கொண்டாட்டம், ஹரித்வார், மகா கும்பமேளா, பாகேசுவர், உத்தராயணி மகோத்சவம், இந்திய தேசிய தொலைக்காட்சிக்கான கீத-கோவிந்தம், உலக நடன தினம், இத்தாலி, மியூசிகா டீ போபோலி,  ரோம், சோல்புல் சூஃபி  மற்றும் ஆஸ்திரியா, நெதர்லாந்து, ஜெர்மனி  பிரான்ஸ், இத்தாலி, பிரேசில், கயானா & ருமேனியா போன்ற இன்னும் பல குறிப்பிடத்தக்க விழாக்களில் இவரது நிகழ்ச்சிகள நிகழ்த்தபட்டது.

## தனிப்பட்ட வாழ்க்கை
நம்ருதா சிறீ எஸ்.கே.ராய் மற்றும் , திருமதி. ஷோபா ராய்  ஆகியோருக்கு இளைய மகளாகப் பிறந்தார். இவரின் தந்தை இந்தியாவின் உத்தரகண்ட் மாநிலத்தின் தேராதூனில் உள்ள தயானந்த் ஆங்கிலோ வேதாந்தக் கல்லூரியில் ஓய்வு பெற்ற ஆங்கில விரிவுரையாளராவார். இவருக்கு சுமித் ராய்  என்ற ஒரு மூத்த சகோதரரும் மற்றும் நிதி ராய் மற்றும் நேஹா ராய் என்ற இரண்டு மூத்த சகோதரிகள் உள்ளனர்.

## மேலும் காண்க

* கதக் 
* மகாபலிபுரம் 
* கடற்கரை கோயில் 
* மோதேரா நடன விழா

## குறிப்புகள்

## நூற்பட்டியல்
* 

## வெளி இணைப்புகள்

* Official website 
* YouTube Channel
* Pandit Birju Maharaj
*
*
*
*
*
*
*
*

பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1984 பிறப்புகள்
யமகா சிக்னஸ் ரே இசட்ஆர்

**யமகா சிக்னஸ் ரே இசட்ஆர்** என்பது யமகா நிறுவனத்தின் ஒரு குதியுந்து ஆகும். இது 113 சிசி திறனுடைய குதியுந்தாகும். ஆண்களுக்காக வடிவமைப்பு செய்யப்பட்டது என யமகா நிறுவனம் கூறுகிறது. 

## டிஸ்க் மற்றும் ஸ்டேன்டர்ட்
யமகா ரே இசட்ஆர் குதியுந்து ஸ்டேன்டர்ட் மற்றும் டிஸ்க் ஆகிய பதிப்புகளில் வெளியானது.

### தொழில்நுட்பம் மற்றும் வசதிகள்
* ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும். 
* 15.5 லிட்டர் கொள்ளளவு கொண்ட அமருமிடத்திற்கு அடியில் சேமிப்பகத்தினைக் கொண்டுள்ளது.
* பெட்ரோல் வால்வும் அமருடமிடத்திற்கு அடியில் அமைந்துள்ளது.
* கைப்பேசிகள் சார்ஜர் செய்யும் உபகரணம் தேவைப்பட்டால் இணைத்துக் கொள்ளும் வகையில் வழங்கப்படுகிறது.
* எரிபொருள் அளவு காட்டும் கருவி, வேகம் காட்டும் கருவி ஆகியவை அனலாக் வடிவில் உள்ளன. 
* குதியுந்தின் எடை 103 கிலோ கிராம் ஆகும்.

### நிறங்கள்
யமகா சிக்னஸ் ரே இசட்ஆர் கீழ் வரும் நிறங்களில் வெளிவந்தது.
* ஆர்மடா நீளம் (டிஸ்க்) 
* மாட் பச்சை (டிஸ்க் / டிரம்), 
* மேவரிக் நீளம் (டிஸ்க் / டிரம்)
* ரூஸ்டர் சிகப்பு (டிஸ்க்)

## ஸ்ட்ரீட் ரேலி
யமகா நிறுவனம் ரே இசட்ஆர் குதியுந்தினை சில மாற்றங்கள் செய்து ஸ்ட்ரீட் ரேலி என வெளியிட்டது. இந்தக் குதியுந்தில் ரேவில் பயன்படுத்திய அதே எஞ்சின் பயன்படுத்தப்பட்டுள்ளது. 

சக்கரங்களில் அலாய் வடிவமைப்பு, டிஸ்க் பிரேக், டிஜிட்டல் இன்ஸ்ட்ரூமென்ட் கிளஸ்டர் ஆகியவற்றை கொண்டுள்ளது. கைகளுக்கு காற்று படுவதை தடுக்கும் தடுப்பு, சாவி துவாரத்தினை மூடுகின்ற அமைப்பு ஆகியவை புதியதாக இணைக்கப் பட்டிருக்கின்றன.

### நிறங்கள்
* ரேலி சிகப்பு
* ரேசிங் ஊதா

யமகா சிக்னஸ் ரே இசட், யமகா சிக்னஸ் ரே இசட்ஆர், யமகா சிக்னஸ் ரே இசட்ஆர் 125 என மூன்று வகையான மாறுபட்ட குதியுந்துகளை யமகா நிறுவனம் வெளியிட்டுள்ளது.

## ஆதாரங்கள்


## வெளி இணைப்புகள்

பகுப்பு:யமகா குதியுந்துகள்
பகுப்பு:113 சிசி திறனுடைய குதியுந்துகள்
அரியநாச்சி அம்மன்

**அரியநாச்சி அம்மன்** என்பது ஒரு தமிழ் நாட்டார் தெய்வம் ஆகும். இத்தெய்வத்திற்கான கோயில் இந்திய மாநிலமான தமிழ்நாட்டின், விருதுநகர் மாவட்டம், நல்லுக்குறிச்சி கிராமத்தில் உள்ளது. 

## பெயர் வந்த விதம்
இந்த கிராமிய தெய்வத்திற்கு அரியநாச்சி அம்மன் என்ற பெயர் வந்த காரணம் இவர் ஒரு அரிசனர் என்பதால்  அரிசனச்சி என்பதற்கு பதிலாக அரியநாச்சி என்று பெயர் வைக்கப்பட்டு வணங்கப்பட்டும் வருகிறார் என்று செவிவழியாக கூறப்படுகிறது. 

## அரியநாச்சி  குறித்த செவிவழிக் கதை
நீண்ட காலத்துக்கு முன்பு இந்த ஊரில் உள்ள தாழ்த்தப்பட்ட ஒரு பெண்ணை இதே ஊரைச் சேர்ந்த சாதி இந்து இளைஞன் ஒருவன் விரும்பினான். மணந்தாள் அவளையே மணப்பது என்ற முடிவோடு அவன் இருந்தான். ஆனால் அனது குடும்பத்தார் ஒரு தாழ்த்தப்பட்ட பெண்ணை எப்படி திருமணம் செய்விப்பது? அவ்வாறு செய்வித்தால் ஊர் மக்கள் ஏற்றுக் கொள்வார்களா? என்று மறுத்துவந்தனர். இதையடுத்து அந்த இளைஞன் தான் காதலிக்கும் அந்தப் பெண்ணை சந்தித்து தன் காதலைக் கூறி அவளின் சம்மமதத்தைக் கேட்டுள்ளான். அதற்கு அந்தப் பெண் நீங்கள் வேறு  சாதி நான் தாழ்த்தப்பட்ட சாதியைச் சேர்ந்தவள். நம் திருமணத்தை யாரும் ஏற்றுக்கொள்ள மாட்டார்கள் எனவே இதற்கு ஒத்துக்கொள்ள முடியாது என்று கூறிவிட்டாள்.    

ஆனால் இவற்றை ஏற்றுக் கொள்ளாத அந்த இளைஞன். அவள் நினைவாகவே இருந்துள்ளான். அவளையே தனக்கு மணம் முடிக்கவேண்டும் இல்லை என்றால் தான் இறந்துவிடுவேன் என்று தன் குடும்பத்தாரிடம் அடம்பிடித்தபடி இருந்துள்ளான். இதை காண சகியாத இளைஞனின் குடும்பத்தார் வேறு வழியின்றி ஒரு திட்டத்துடன் சென்று அந்தப் பெண்ணின் வீட்டுக்குச் சென்று பெண் கேட்டுள்ளனர.  பெண் வீட்டார் மறுத்த நிலையில் அவர்களை பேசி சம்மதிக்கவைத்து. திருமணத்தை முடித்துவைத்தனர்.

திருமணமான மூன்றே மாதத்தில் தோட்டத்துக்குச் சென்ற புது மணப்பெண் இறந்து கிடந்தாள். என்ன ஏது என்று தெரியாமல் அவளை அடக்கம் செய்தனர். அவள் இறந்த மூன்றாம் நாள் தன் கணவனின் கணவில் தோன்றிய அவள் *என்னை உங்கள் தந்தைதான் ஆள் வைத்து கொன்றுவிட்டார், என்னை சாமியாக நினைத்து வணங்குங்கள்* என்று என்றாள். இதையடுத்து ஆத்திரம் கொண்ட அந்த இளைஞன் தன் தந்தையைக் கொன்றுவிட்டு, தன் மனைவியின் வீட்டுக்குப்போய் தன் மனைவியை கொன்ற தன் தந்தையை தானே கொன்றுவிட்டதாகவும், அவள் இல்லாமல் வாழ தன்னால வாழ இயலாது என்பதால் நஞ்சருந்திவிட்டாதவும், இன்னும் சற்று நேரத்தில் தான் இறந்துவிடுவேன் என்றும், தான் இறந்தபிறகு தன் உடலை நீங்களே அடக்கம் செய்யவேண்டும். தன் மனைவிக்கு கோயில் கட்டி கும்பிடவேண்டும் என்று கூறிவிட்டு இறந்தான்.  அவன் கூறியபடியே அவன் உடலை அவர்கள் அடக்கம் செய்து, அவன் மனைவியை தெய்வமான நினைத்து வழிபாடத் துவங்கினர்.

சில காலம் சென்ற பிறகு அநத இளைஞனின் வீட்டாரும் அந்தப் பெண்னை தன் வீட்டு மருமகள்தானே என்று அவர்களும் வழிபடத் துவங்கினர். அந்தப் பெண் இறந்த இடத்தில் அவளுக்கு சிலைவைத்து கோயில் கட்டினர். 

## வழிபாடு
இந்தக் கோயிலில் பூசாரியாக தாழ்த்தப்பட்ட சாதியைச் சேர்ந்தவரே இருக்கிறார். கோயில் திருவிழாவானது வைகாசி மாதம் நடக்கிறது. அப்போது கிடாய் வெட்டி பொங்கல் வைத்து முளைப்பாரி எடுத்து, மாவிளக்கு படைத்து நடத்தப்படுகிறது. திருவிழாவானது   ஊரில் உள்ள மூன்று சாதி மக்களிடம் இருந்தும் வசூலிக்கப்படும் பணத்தில் தாழ்த்தப்பட்டவர்களின் ஏற்பாட்டில் நடக்கிறது. 

## மேற்கோள்கள்

பகுப்பு:தமிழர் நாட்டுப்புறத் தெய்வங்கள்
பாலி சந்திரா

thumb|பாலி சந்திரா துபாயில் நவினாயிகாவாக நடனமாடுகிறார். அக்டோபர் 2015. புகைப்பட உதவி: குருகுல், துபாய்
**பாலி சந்திரா** (Pali Chandra) (என்கிற சிறீவஸ்தவா) இவர் ஓர் கதக் நடனக் கலைஞரும், நடன இயக்குநரும், கல்வியாளரும் சமூக ஆர்வலரும் மற்றும் துபாய் மற்றும் சுவிட்சர்லாந்தின் நடத்திவரும் 'குருகுல்' என்ற அமைப்பின் கலை இயக்குநரும் ஆவார். இவரது நிகழ்ச்சிகள், ஆக்ஸ்போர்டு, பர்மிங்காம், லிவர்பூல், பிராட்போர்டு, சியாட்டில் மற்றும் ஆங்காங் பல்கலைக்கழகங்கள்; லண்டன் நடனப் பள்ளி, தற்கால கலை மற்றும் பெர்லின் அருங்காட்சியகம் போன்ற ஒரு சில இடங்களைக் கொண்டுள்ளன, பாலி சந்திராவின் விரிவுரைகள் மற்றும் பட்டறைகள் ஒரு தசாப்தங்களுக்கும் மேலாக நடந்து வருகின்றன. இங்கிலாந்தின் மதிப்புமிக்க *இம்பீரியல் சொசைட்டி ஆஃப் டீச்சர்ஸ் ஆஃப் டான்சிங்* என்ற அமைப்பின் கதக் பாடத்திட்டத்தை வகுத்த செயற்குழுவில் இவர் இணைந்துள்ளார்.

ஒரு நடிகராகவும் நடன இயக்குநராகவும், இவரது எண்ணற்ற தயாரிப்புகள் அரங்கேற்றப்பட்டு உலகம் முழுவதும் நல்ல வரவேற்பைப் பெற்றுள்ளன. கதக்கை உலகளாவிய பார்வையாளர்களிடம் கொண்டு செல்வதில் பாலி சந்திரா முக்கியப் பங்கு வகித்துள்ளார். இவரது தயாரிப்புகள் நாட்டுப்புறக் கதைகளில் இருந்து மிகச் சிறந்த சில கதைகளைக் குறிக்கின்றன. நவீன பார்வையாளர்களுக்கு அருமையான அவதாரமாக மாற்றப்பட்டுள்ளன.

## தொழில்
மறைந்த குரு விக்ரம் சிங், பண்டிட் ராம் மோகன் மகாராஜ், மற்றும் லக்னோ கரனாவின் திருமதி. கபிலா ராஜ்   போன்றோரிடம் பாரம்பரிய கதக் நடனத்தைக் கற்றார். பாரம்பரிய மற்றும் சமகால கதக்கின் ஒரு கலைஞராக, இவர் தனது சிறந்த நடனத்தால் அங்கீகரிக்கப்பட்டார். அபிநயம் என்ற கலை வெளிப்பாட்டின் திறமை மற்றும் நிபுணத்துவத்தைப் பெறும் கலைஞர்களுக்கு வழங்கப்பட்ட லச்சு மகாராஜ் விருது இவருக்கு வழங்கப்பட்டது. இவர் ஒரு குழு உறுப்பினராகவும், நடன ஆசிரியர்களுக்கான இம்பீரியல் சமூகம், மற்றும்   கலாச்சார உறவுகளுக்கான இந்திய அமைப்பின் ஒரு வரிசைப்படுத்தப்பட்ட உறுப்பினராக இருக்கிறார்.

## ஆரம்பகால வாழ்க்கை மற்றும் பயிற்சி
1967ஆம் ஆண்டு நவம்பர் 19ஆம் தேதி லக்னோவில் பிறந்த பாலி, தனது ஆறாவது வயதில் நடனமாடத் தொடங்கினார். ஆரம்பத்தில், இவர் ஒரு நடனக் கலைஞராக விரும்பினார். ஆனால் நடனத்தைப் பாடமாக எடுக்க அனுமதிக்கப்படவில்லை. எனவே ஒரு இந்துஸ்தானி பாடகரானார். லக்னோ கதக் கேந்திரவின் சங்கீத நாடக அகாதமியில் தனது குரு விக்ரம் சிங்கேயின், கீழ் தனது எட்டு வயதில் ஒரு நடனக் கலைஞராக தனது திறனைக் காட்டியபின் முறையான பயிற்சியைப் பெற்றார். அங்கு படிக்கும் போது, பாலியின் திறமையை நம்பிய பண்டிட் ராம் மோகன் மகாராஜ்  மற்றும் கபிலா ராஜ்  ஆகியோரின் கீழ் பயிற்சியினைப் பெற்றார். 
## கல்வி
பாலி சந்திரா 1987ஆம் ஆண்டில் லக்னோவின் அவத் பெண்கள் கல்லூரியில் பொருளாதாரம் மற்றும் மானுடவியலில் பட்டம் பெற்றார். பின்னர், லக்னோ பல்கலைக்கழகத்தில் மானுடவியலில் முதுகலைப் பட்டம் பெற்ற இவர், பழங்குடி இசை மற்றும் காடி பழங்குடியினரின் நடனம் குறித்த ஆராய்ச்சிக்காக தங்கப் பதக்கம் பெற்றுள்ளார்.

## குருகுல்
பாலி சந்திரா, துபாய் மற்றும் சுவிட்சர்லாந்தின் "'குருகுல்'"' என்ற நடனப்பள்ளியை நிறுவி அதன் கலை இயக்குநராக இருக்கிறார். குருகுல் அதன் முறையான மற்றும் கட்டமைக்கப்பட்ட பயிற்சித் திட்டத்துடன் கதக்கின் வளமான கலாச்சார பாரம்பரியத்தை அதன் அனைத்து தூய்மையிலும் அதன் மாணவர்களுக்கு வழங்குவதில் கவனம் செலுத்துகிறது. அங்கு நடன வடிவம் நடைமுறையில் உள்ளது. மேலும், யோகாவின் வெவ்வேறு அம்சங்களை உள்ளடக்கிய அதன் உண்மையான வடிவத்தில் பகிரப்படுகிறது.
## குறிப்புகள்

பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
சிறந்த ஒளிப்பதிவிற்கான அகாதமி விருது

**சிறந்த ஒளிப்பதிவிற்கான அகாதமி விருது ()** ஒவ்வொரு ஆண்டும் சிறந்த திரைப்பட ஒளிப்பதிவாளர்-இற்கு வழங்கப்படும் ஆசுக்கர் விருதாகும்.

இவ்விருதினை வென்றவர்களில் சில,
* 4 வெற்றிகள் - கான்ராடு ஹால் (10 பரிந்துரைகள்)
* 2 வெற்றிகள் - ரோஜர் டீக்கின்ஸ் (15 பரிந்துரைகள்)
* 2 வெற்றிகள் - ஜேம்ஸ் வாங் ஹோவ் (10 பரிந்துரைகள்)
* 2 வெற்றிகள் - சார்லசு ரோஷர் (6 பரிந்துரைகள்)
* 1 வெற்றி - வாலி பிஸ்டர் (4 பரிந்துரைகள்)
* 1 வெற்றி - வில்மோஸ் சிக்மண்ட் (4 பரிந்துரைகள்)

## மேற்கோள்கள்

## வெளியிணைப்புகள்
* Academy of Motion Picture Arts and Sciences official site* , listing all past nominees and winners

பகுப்பு:அகாதமி விருதுகள்
மனவளக்கலை பாகம் 2 (நூல்)

பகுப்பு: வேதாத்திரி பதிப்பக நூல்கள்மனவளக்கலை பாகம் 2 என்ற நூல் வேதாத்திரி மகரிசியால் எழுதப்பபட்டது. இந்நூலின் முதல் பதிப்பு உலக சமுதாய சேவா சங்க தலைவர் எஸ்கேஎம்.மயிலானந்தன் அவர்களால் பதிப்புரை எழுதப்பட்டு வேதாத்திரி பதிப்பகத்தின் மூலம் 1990 பிப்ரவரியில் வெளியிடப்பட்டது. 30க்கும் மேற்பட்ட மறுபதிப்புகளை கொண்டது.

## பொருளடக்கம்
1.உடலோம்பலும் , உடற்பயிற்சியும் 
2.வாழ்க்கைத் தத்துவம்
3.அறுகுணச் சீரமைப்பு
4.பாவப்பதிவுகளும் போக்கும் வழிகளும் 
5.உயிரும் மனமும்
6.ஐயுணர்வும் மெய்யுணர்வும்
7.பால் உறவும் ஆன்மிக மேம்பாடும்
8.ஆலய வழிபாடு
9.மதமும் சடங்குகளும்
10.கர்ம யோகம்
## சான்றுகள்
வேதாத்திரி பதிப்பக இணையதளம்
## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
*அறிவுத் திருக்கோவில்
## மேற்கோள்கள்
மனம் (நூல்)

பகுப்பு:வேதாத்திரி பதிப்பக நூல்கள்மனம் எனும் நூல் வேதாத்திரி மகரிசி அவர்களால் எழுதப்பட்ட நூலாகும். இதன் முதல் பதிப்பு ஆகஸ்ட் 1999 ஆண்டு வெளிவந்தது. இறைநிலை, பிரபஞ்சம், உயிரினம், மனிதன்,அறிவு ஆகிய ஐந்து தத்துவங்களிலும் ஊடுருவி உட்பொருளாய் உள்ளது மனம் என்பதை விவரிக்கிறது இந்நூல்.
பல மறுபதிப்புகளை கொண்ட இந்நூலுக்கு பதிப்புரை எழுதியிருக்கிறார் உலக சமுதாய சேவா சங்கம் தலைவர் எஸ்கேஎம் மயிலானந்தன்.

## பொருளடக்கம்
பகுதி - i அடிப்படைத் தத்துவம் பகுதி - ii கருமையம் இயற்கையின் நீதி மன்றம் 
பகுதி -iii மன இயக்க வகைகள் தூக்கம் - கனவு - வருங்காலம் உணர்தல் உளப்பயிற்சி 
பகுதி - iv உலக அமைதி
## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
*அறிவுத் திருக்கோவில்
*மனவளக்கலை பாகம் 2 (நூல்)
*மனவளக்கலை பாகம் 1 (நூல்)
## சான்றுகள்
வேதாத்திரி மகரிஷி ஸ்டோர் இணையதளம்

*தேசியநூலகம்,சிங்கப்பூர்

## மேற்கோள்கள்
சூப்பர் சிங்கர் ஜூனியர் 7

**சூப்பர் சிங்கர் ஜூனியர் 7** என்பது பெப்ரவரி 22, 2020 முதல் விஜய் தொலைக்காட்சியில் சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்குகின்றனர். இந்த பருவத்தின் நடுவர்களாக பிரபல பாடகர்கள் சித்ரா, சங்கர் மகாதேவன், கல்பனா ராகவேந்தர் மற்றும் நடிகரும் பாடகருமான நகுல் ஆவார். இந்த பருவத்தில் மொத்தம் 20 சிறுவர், சிறுமியர்கள் கலந்து கொள்கின்றனர். இந்த நிகழ்ச்சி கொரோனா வைரசு தொற்று நோய்காரணமாக இடை நிறுத்தம் செய்யப்பட்டது .

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
மனவளக்கலை பாகம் 3 (நூல்)

மனவளக்கலை பாகம் 3 எனும் நூல் வேதாத்திரி மகரிஷி எழுதிய மற்றும் பொதுக்கூட்டங்களில் ஆற்றிய உரைகள், எழுதிய கட்டுரைகள், நேரில் நடத்திய அகத்தாய்வு பயிற்சி விளக்கங்கள் ஆகியவற்றின் தொகுப்பு ஆகும்.
நூலை தொகுத்து உதவியவர் எம்.கே.தாமோதரன். பதிப்புரை எஸ்கேஎம்.மயிலானந்தன் (தலைவர், உலக சமுதாய சேவா சங்கம்)

இந்நூல் பேரியக்க மண்டல இயக்கம், இறைநிலை, உயிர்,காந்தம்,அறிவு, மனம் ஆகிய மறைபொருள் விளக்கத்தை உள்ளடக்கியது. இதன் முதல் பதிப்பு ஆகஸ்ட் 1994 -ஆம் ஆண்டு வேதாத்திரி பதிப்பகம் வெளியிட்டது.பல மறுபதிப்புகளை கண்டது.

## பொருளடக்கம்
1.சீவ இனத் தோற்றம்
2.பஞ்சதன்மாத்திரை 
3.மனிதருள் வேறுபாடு ஏன் ?  
4.வர்ணாசிரம தர்மம்  
5.வானியலும் , சோதிடமும் 
6.அலை இயக்கம் 
7.சிலை வணக்கம் 
8.அறிவே தெய்வம் 
9.பிறப்பிற்கு முன்னும் இறப்பிற்கு பின்னும் உயிரின் நிலை 
10.பெண்களின் பெருமை
11.தனிமனிதனும் சமுதாயக் கடமையும் 
12.உலக அமைதி
## சான்றுகள்
1.முதுநிலை பேராசிரியர். எம்.கே.தாமோதரன், ஸ்மார்ட் இயக்குநர்

## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
*அறிவுத் திருக்கோவில்
*மனவளக்கலை பாகம் 2 (நூல்)
*மனவளக்கலை பாகம் 1 (நூல்)
*மனம் (நூல்)

பகுப்பு:வேதாத்திரி பதிப்பக நூல்கள்
சாகேதராமன்

**சாகேதராமன்** (Saketharaman) (பிறப்பு: 1982 நவம்பர் 24) இவர் இந்தியாவில் கர்நாடக இசையின் சிறந்த இசைக்கலைஞர்களில் ஒருவராவார். இவர் பத்ம பூசண் சிறீ லால்குடி ஜெயராமனின் பிரதம சீடருமாவார். மறைந்த திருவரங்கம் கிருட்டிணமூர்த்தி என்பவரிடம் தனது நான்கு வயதில் கர்நாடக வாய்ப்பட்டினைக் கற்கத் தொடங்கினார். பின்னர் இவர் மறைந்த திருமதி. சாவித்ரி சத்தியமூர்த்தி. திருமதி கீதா ராஜாவி போன்றவர்களிடமிருந்து பல பாடங்கள் மற்றும் ஜாவாலிகளைக் கற்றுக்கொண்டார். இவர் தற்போது வித்வான் சிறீ நாகை முரளிதரனிடமிருந்து மும்மூர்த்திகளின் அரிய கீர்த்தனங்களையுகளையும், பாடல்களையும் கற்றுக்கொள்கிறார்.

## இசையமைப்பாளர்
சாகேதராமனின் இசை நிகழ்ச்சிகளில் தவறாமல் இடம்பெறும் 100 க்கும் மேற்பட்ட பல்லவிகளை தானே சொந்தமாக இயற்றியுள்ளார். இவை அரிய தாளங்களில் இயற்றப்பட்டுள்ளன. "சப்தஸ்வரம் சப்தராகம் சப்த தாளம்", "அஷ்ட கௌலவாம்", "சுவராக்சரம்", "ரஞ்சனி மாலா", "பஞ்ச ரங்கா சேத்திரம்" போன்ற பல கருப்பொருள் பல்லவிகளில் சாகேதராமன் இசையமைத்துள்ளார். சாகேதராமன் ஒரு பிரபலமான பாடல்களின் இசையினை வழங்குகிறார். இவர் பல மீரா பஜனைகள், புரந்தரதாசர் தேவர்நாமங்கள், அன்னமாச்சார்யார், கனகதாசர், சதாசிவ பிரமேந்திரர் மற்றும் சுப்பிரமணிய பாரதியார் ஆகியோரின் பாடல்களை பாடி வருகிறார். பெங்களூர் கயானா சமாஜத்தில் சிறீ ஆதி சங்கராச்சாரியாரின் படைப்புகளின் முழுமையாக 2.5 மணி நேர இசை நிகழ்ச்சியை இவர் வழங்கினார்.

## தனிப்பட்ட வாழ்க்கை
சாகேதராமனின் தாயார் விஜயா சந்தானம் வேதியியலில் முதுகலை பட்டதாரியாவார். இவர் சிறீ கிருட்டிண பிரேமி சுவாமிகளை பின்தொடர்பவராவார். இவரின் தந்தை சந்தானம் ஒரு பட்டய கணக்காளராவார். இவரது மூத்த சகோதரி விசாகா ஹரி நன்கு அறியப்பட்ட ஹரிகத கலாட்சேப நிபுணராவார். இவரின் மனைவி வித்யா ஒரு மருத்துவர். இந்த தம்பதியினர் சென்னையில் வசித்து வருகிறார்கள். இவர்களுக்கு ஒரு மகள் மற்றும் ஒரு மகன் உள்ளனர்.

## மேற்கோள்கள்

## வெளி இணைப்புகள்
*https://saketharaman.com

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:சென்னைப் பாடகர்கள்
தமிழ்த் தேசப் புரட்சி இயக்கம்

தமிழ்த் தேசப் புரட்சி இயக்கம் தமிழ்நாடு விடுதலை என்ற கொள்கையை அடிப்படையாகக் கொண்டு செயல்படும் தமிழ்நாட்டு இயக்கம் ஆகும்.

2012ஆம் ஆண்டு திசம்பர் மாதத்தில் தொடங்கப்பட்ட இவ்வியக்கத்தின் ஒருங்கிணைப்பாளராக தோழர் பா.தமிழரசன் செயல்பட்டு வருகிறார்.

தோழர் பா.தமிழரசன், இந்திய - சிங்கள பயங்கரவாத அரசுகளால் நடத்தப்பட்ட தமிழீழ இனப்படுகொலையைக் கண்டித்து, 2009ஆம் ஆண்டில், இந்திய சிங்கள அரசுகளின் கொடிகளை எரிக்கும் போராட்டத்தை தலைமையேற்று நடத்தி, அதற்காக கோவை நடுவண் சிறையில் 200 நாட்கள் சிறையில் இருந்தார்.

முல்லைப்பெரியாறு சிக்கலைக் காரணம் காட்டி கேரளாவில் அப்பாவித் தமிழர்கள் மீது தாக்குதல் நடத்திய மலையாளிகளை கண்டித்து, தமிழ்த் தேசப் புரட்சி இயக்கத்தின் செயற்குழு உறுப்பினர்கள் தோழர் பா.சங்கரவடிவேல், தோழர் பிறை.சுரேசு உள்ளிட்ட 15 தோழர்கள் 2011ஆம் ஆண்டில், கோயம்புத்தூர் நகரில் ஆதிக்கம் செலுத்தும் ஆலுக்காசு உள்ளிட்ட மலையாள நிறுவனங்கள் மீது பதிலடித் தாக்குதல் போராட்டத்தை நடத்தினர். இப்போராட்டத்திற்காக தோழர்கள் அனைவரும் கோயம்புத்தூர் நடுவண் சிறையில் அடைக்கப்பட்டனர்

தமிழ்த் தேசப் புரட்சி இயக்கம், "தமிழர், தமிழரல்லாதார்" என்ற இயல்பு அரசியலை முன்னெடுத்து தமிழ் மக்களிடம் பரப்புரை செய்து வருகிறது. 

தமிழைத் தாய்மொழியாகக் கொண்ட அனைத்து சாதி, மதத்தினரும் தமிழர் ஆவர். பிராமணர், தெலுங்கர், கன்னடர், மலையாளி, உருது பேசுவோர் உள்ளிட்டோரை தமிழ்நாட்டின் மொழி, இன சிறுபான்மையினராக தமிழ்த் தேசப் புரட்சி இயக்கம் வரையறை செய்கிறது. 

"தமிழைத் தாய்மொழியாகக் கொண்டு, தமிழ்நாட்டை வரலாற்றுத் தாயகமாகக் கொண்டு, வாழும் தமிழின மக்களுக்கு, இந்திய அரசின் பிடியிலிருந்து விடுதலை பெற்ற தமிழ்தேசத்தை படைப்பதே தமிழ்த்தேசியம்" ஆகும்  என்று தமிழ்த்தேசியத்திற்கு வரைவிலக்கணம் அளிக்கிறது தமிழ்த் தேசப் புரட்சி இயக்கம்.

தமிழ்த் தேசப் புரட்சி இயக்கத்தின் மாத இதழாக "தமிழர் தாயகம்" இதழ் வெளிவந்து கொண்டு இருக்கிறது.

பகுப்பு:தமிழ்நாட்டு அமைப்புகள்